*Jeruzsálemben a Juh-kapunál van egy medence, amelyet héberül Betesdának neveznek. Ennek öt oszlopcsarnoka van. A betegek, vakok, sánták, sorvadásosak tömege feküdt ezekben (és várták a víz megmozdulását.* Jn. 5,2-3

Pontos helymeghatározás. Bizonyára így minden hallgató számára egyértelmű volt, melyik ilyen jellegű „kórházról” volt szó. Mert hát milyen más fogalommal lehetne illetni azt a helyet, ahol sok beteg van együtt és a gyógyulásra vár. De egyben speciális hely is volt, mert nem orvosokat vagy kezelést, hanem a víz megmozdulását várták a betegek.

Jézus nem kerülte el ezt a helyet (sem). Hirdette és eszerint is élt: nem az egészségeseknek van szükségük orvosra, hanem a betegeknek. A megoldás pedig Önmaga volt, mert Jézus a Gyógyító. Vadon Gyula